recursal/SuperWikiNEXT-32B huggingface dataset:
En **kohort** er en gruppe personer som er delt inn fra et felles kjennetegn for forsknings- eller analyseformål. Disse felles kjennetegnene kan for eksempel være at de er født i samme år eller at de har fullført en utdanning i samme årskull. Ofte brukes ordet synonymt med **årsklasse**, men det er også vanlig å inndele kohorter etter andre eller flere kriterier. 

Kohorter benyttes i fag som demografi, epidemiologi, samfunnsvitenskapelig statistikk og markedsføring for å avgrense gruppen det skal forskes på til en gruppe der individene kan antas å være forholdsvis like. Eksempler på kohorter kan være: 

* (Kohorten av) ikke-røykeende pasienter i Norge som fikk hjerteoperasjon i 2020
* (Kohorten av) elever som gikk på ungdomsskole med læreplaner fra Kunnskapsløftet
* (Kohorten av) 14 år gamle jenter i Hordaland som i spørreundersøkelse oppgir at de har slanket seg siste år.

En forskningsundersøkelse som deler inn populasjonen som analyseres i kohorter kalles en **kohortstudie**.

Grunnen til å dele inn i kohorter er å sikre at personene som undersøkes er likest mulig på flest mulig måter, utenom selve fenomenet som skal analysers (som for eksempel kan være årsak til en sykdom, nytten av en diett, læringseffekten av et kurs, virkningen av en reklamekampanje etc.). Ved å snevre inn hvem som undersøkes til personer på samme alder, unngår en at effekten som måles egentlig skyldes ulikhet i hvor gamle undersøkelsesobjektene er. 

Navnet *kohort* stammer fra en type romersk militæravdeling på bataljonsstørrelse som utgjorde en tidels legion. Fellesnevneren mellom romerske kohorter og kohortstudier, er at de romerske kohortene ofte var født eller innrullert på samme tid, og kjempet sammen. På samme måte som soldatene i kohortene ikke ble erstattet når noen falt, byttes ikke personer i kohortstudien med nye når noen faller ut av undersøkelsen (for eksempel ved at pasienter i kohorten dør eller flytter).

Referanser
----------

1. ↑  Kjærheim, Kristina (1999). *Epidemiologi, statistikk og metode*. Bekkestua: NKI forl. ISBN 8256247266.
2. ↑  Skeie, Guri; Klepp, Knut-Inge (10. august 2002). «Slanking blant jenter frå Hordaland». *Tidsskrift for Den norske legeforening* **(norsk)**. ISSN 0029-2001. Besøkt 29. april 2020.
3. ↑  Jacobsen, Geir (10. november 2002). «Analytisk epidemiologi – pasient-kontroll- og kohortstudier». *Tidsskrift for Den norske legeforening* **(norsk)**. ISSN 0029-2001. Besøkt 27. april 2020.

Eksterne lenker
---------------

* sprakradet.no Kohort
**Lyststedet Bellevue** er en restaurant i Bergen. Det ligger på *Bellevue* i strøket Kalfaret, ved Fjellveiens sørlige ende og har en flott utsikt mot Årstadvollen og Bergensdalen. Navnet Bellevue er fransk og betyr «vakker utsikt». Det opprinnelige lyststedet ble bygget av kjøpmann Lauritz Holte Wentzel i 1796. Et prospekt av Johan F. L. Dreier fra 1801 viser at det opprinnelige midtarkshuset hadde mange likhetstrekk med lyststedet Brødretomten i Sandviken. Wentzel gikk konkurs i 1806 og eiendommen ble overtatt av tollkasserer Thomas Angell Brown. Eiendommen var i familiens eie fram til 1854, da vognmann Johannes Johannesen overtok.

Mathilde og Erik Herman Jernstrøm kjøpte lyststedet i 1899, ombygget det totalt og etablerte restaurant i bygget. Siden den gang har det vært drevet restaurantvirksomhet i bygget. Den tradisjonsrike restauranten benyttes mye til brylluper og andre høytideligheter og feiringer. I tidligere tider ble det avfyrt salutter ved gjestenes ankomst, slik tradisjonen var ved Bergens mange lyststeder på den tiden.

Virksomheten drives i dag av Bellevue Restauranter AS, som også driver Fløien Folkerestaurant på Fløien og Bryggen Tracteursted i en av Schøtstuene på Bryggen i Bergen. Alle disse restaurantene er tilsluttet organisasjonen De Historiske Hotel og Spisesteder, som omfatter tradisjonsrike virksomheter i denne bransjen med tilhold i verneverdige bygninger.

Etter flere år med underskudd ble det åpnet konkurs i selskapet Lyststedet Bellevue 24. oktober 2016.

Referanser
----------

1. ↑  Stian Espeland (24. oktober 2016). «Gir opp etter 34 års drift av Lyststedet Bellevue». *Bergensavisen*. Besøkt 25. oktober 2016.

Litteratur
----------

* Trumpy, Bjørn: *Bergenske lyststeder*, Bergen 1977, s. 12

Eksterne lenker
---------------

* Offisielt nettsted Rediger på Wikidata
* Bellevue Restauranter Arkivert 12. desember 2009 hos Wayback Machine.
* Bergen byleksikon på nett, om Bellevue (lyststed)

|  |  |
| --- | --- |
| Oppslagsverk/autoritetsdata | Bergen byleksikon **·** Brønnøysundregistrene
 |
*Må ikke forveksles med Katyn i Russland*.
Khatyn.
**Khatyn** (belarusisk/russisk: Хатынь) var en landsby i Belarus, 60 kilometer fra hovedstaden Minsk. Den 22. mars 1943 ble landsbyen utslettet av de tyske okkupanter med hjelp av ukrainske og belarusiske kollaboratører fra 118. Schutzmannschaft-bataljon. Man påstod at landsbyfolket hadde hjulpet partisanene. Folk ble brent levende og landsbyen totalt ødelagt.

Om morgenen den 22. mars gikk nazistene under befal av SS-Oberführer Oskar Dirlewanger inn i landsbyen. Beboerne visste intet om at en tysk bilkolonne samme morgen var blitt overfalt av partisaner seks kilometer fra Khatyn og at en tysk offiser, Hans Woellke, ble drept. Tyskerne bestemte seg for å ta ut sin hevn på landsbyen. Hele landsbybefolkningen, inklusive barn og gamle, ble ført sammen inn i en låve i det lokale kolkhoset. Alle som forsøkte å flykte ble skutt i hjel av salver fra automatvåpen. Da de var blitt innelåst la tyskerne ut halm rundt låven, helte på bensin og tente på. Ilden spredte seg raskt og snart var alt over. 149 personer, av dem 75 var barn under 16 år, døde i Khatynmassakeren.

Referanser
----------

1. 1 2 3  «The tragedy of Khatyn». *State Memorial Complex "Khatyn"* **(engelska)**. Ministry of Culture of the Republic of Belarus. Arkivert fra originalen 22. mai 2014. Besøkt 22. mai 2014.

Eksterne lenker
---------------

* (en) Khatyn' – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** GeoNames
 |
**Ole Johan Arnstad** (1902–1967) var en norsk avisredaktør fra Stjørdal. Han var ansvarlig redaktør i bondeorganet *Stjørdalingen* fra maidagene i 1945 til sin død i 1967.

Han var sønn av gårdbruker Olaf Arnstad og hustru Gudrun Hembre på Nordre Venna i Stjørdal. Faren var nevø av ordfører John O. Arnstad og fetter av Olav og John Arnstad. Johan Arnstad var gift to ganger. Familien bodde på Stjørdalshalsen; gården ble solgt ut av slekten i 1948.

Han gikk folkehøyskole og Mære landbruksskole før han i 1929 ble journalist og forretningsfører i *Stjørdalingen*. Ved angrepet på Norge i 1940 kjempet Arnstad i slaget ved Hegra festning, som han etter krigen utgav bok om.

Etter frigjøringen overtok han også som redaktør i *Stjørdalingen*, som hadde blitt et NS-organ under krigen, og styrte avisen frem til sin død i 1967. Arnstad gjenreiste avisen som et organ for Senterpartiet, men gav den også en bredere borgerlig profil. Han var styremedlem i Nord-Trøndelag bladeierforening og Nord-Trøndelag presselag.

Referanser
----------

1. 1 2 3  Fiskaa, Haakon M. og Myckland, Haakon Falck (red.) (1956). *Norges bebyggelse. Nordlige seksjon. Herredsbindet for Nord-Trøndelag. Søndre del*. Oslo: Norsk faglitteratur. s. 924 og 960. CS1-vedlikehold: Flere navn: forfatterliste (link)
2. ↑  *Stjørdalsboka. Gards- og slektshistorie, bd. 2, d. 2: Stjørdal herad*. Stjørdal. 1950. s. 544.
3. ↑  «Folketelling 1910 for 1714 Stjørdal herred». Digitalarkivet. Besøkt 29. mars 2017.
4. 1 2  Solheim, John (red.) (1950). *Pressefolk. Biografiske opplysninger om Norsk Presseforbunds medlemmer 1950* (3 utg.). Oslo: Norsk Presseforbund. s. 10.
5. ↑  «Johan Arnstad død». *Trønder-Avisa*: 2. 24. april 1967.
6. ↑  Arnstad, Johan (1946). *Beleiringen av Hegra festning 10. april–5. mai 1940*. Oslo: Aschehoug.

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** Geni **·** VIAF
 |
**Kajsa Maria Næss** (født 1970) er en norsk filmregissør og animatør.

Hun er utdannet ved animasjonslinjen Høgskulen i Volda. Sammen med Liv Berit Helland og Lise Fearnle startet hun animasjonsstudioet Mikrofilm i 1996.

Hun har skrevet, animert og regissert flere kortfilmer, og har mottatt flere priser for sine filmer. Blant annet fikk filmen *Leonidestorm* kritikerprisen og publikumsprisen ved Kortfilmfestivalen i Grimstad 2004 mens *Du velger selv* ble kåret til beste norske kortdokumentar under Bergen internasjonale filmfestival 2013 og nominert til beste dokumentarfilm under Amandaprisen 2013.

Hennes første langfilm var den animerte familiefilmen *Titina* fra 2022 om Roald Amundsen og Umberto Nobiles ferd over Nordpolen med luftskipet «Norge». Filmen har vunnet priser under animasjonsfestivalen i Tokyo og filmfestivalen i Zlín. Den ble også nominert til Amandaprisen 2023 i klassen beste barnefilm.

Referanser
----------

1. ↑   www.proff.no[Hentet fra Wikidata]
2. 1 2  «Kajsa Næss». *nordicwomeninfilm.com*. Besøkt 6. august 2023.
3. ↑  «Her er den første traileren til Kajsa Næss’ animerte polarepos Titina». *montages.no*. 3. januar 2022. Besøkt 6. august 2023.
4. ↑  «BIFF med ny besøksrekord». *kinomagasinet.no*. 31. oktober 2013. Besøkt 6. august 2023.
5. ↑  «Titina». *nfi.no*. Besøkt 6. august 2023.
6. ↑  ««La elva leve» nominert til åtte Amandapriser». *nrk.no*. 14. juni 2023. Besøkt 6. august 2023.

Eksterne lenker
---------------

* (en) Kajsa Næss på Internet Movie Database Rediger på Wikidata

* (en) Kajsa Næss hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN
 |
**Glassfiber** er et materiale som smeltes og formes til ekstremt fine fibre (glasstråder eller smeltet sand) med en tykkelse på mellom 0,001 og 0,1 mm (fra tusendels til tidels millimeter). Før sammensetting (veving) blir de grunnet (*primet*) med en grunning (*primer*) som legger seg rundt fibrene slik at de ikke brekker.

Glassfiber er mye brukt til å produsere tekstiler, for eksempel matter.

Glassfiberarmering
------------------

Glassfiber benyttes også i plastprodukter hvor man oppnår et sammensatt og ikke minst avstivet materiale, kjent som **glassfiber-armert plast** (GAP) eller også kjent som GRP (av det engelske *glass-reinforced plastic*). Man har i de siste årene gått over til å kalle materialet **glassfiberarmert umettet polyester** (GUP). Mindre brukt og kjent er **glassfiberarmert epoxy** (GAE), også kjent som GRE (av det engelske *glass-fiber reinforced epoxy*).

I daglig tale kalles **glassfiberforsterket umettet polyester** (GUP) ofte for glassfiber på norsk, og på engelsk for *fiberglass*.

Bruk i båter
------------

På midten av 60-tallet ble det vanlig å produsere båter i glassfiber. Det ble brukt epoxy herdeplast som ble strøket inn i glassfibervev. En støpeform som bestemte formen på utsiden av båten ble brukt til et stort antall båter. Det ble mulig å lage båter med former som var ukjent fra de tidligere trebåtene.

Redningsfartøyet RS 99 «Skomvær III» er et eksempel på skip bygget i GUP.

Referanser
----------

1. ↑  «RS 99 Skomvær III - Redningsselskapet». *Redningsselskapet*. Besøkt 10. juni 2022.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** LCCN **·** BNF **·** BNF (data) **·** NDL **·** NKC
 |
**Ada Marie Finskud** (født 22. januar 1989) er en norsk tidligere fotballspiller som spilte for Røa.

Karriere
--------

Finskud kommer fra Brårud i Nes kommune i Akershus. Der begynte hun i seksårsalderen å spille fotball for Fenstad FK. Etter hvert byttet hun lag til FUVO da hun begynte på ungdomsskolen, og hun spilte over sin aldersklasse der. Det var imidlertid i Borgen at hun ble oppdaget. Finskud gikk fra J19-laget, på tross av at hun var 15, til seniorlaget. Hun begynte også på Norges Toppidrettsgymnas i Kongsvinger. I Borgen var hun med på å få Kløfta-laget opp til andredivisjon i 2006. Året etter møtte Borgen Røa i cupen i 2007. Finskud scoret kampens andre mål og utliknet for Borgen minuttet etter at Røa tok ledelsen. Kampen endte 1-4, men siden den tid hospiterte Finskud hos Røa.

Finskud ble som en av flere unge spillere med på førstelaget til Røa våren 2008. Både i 2008- og 2009-sesongen har hun hatt både vellykkede innhopp og gode kamper fra start. Finskud scoret sitt første mål for Røa (og dermed sitt første toppseriemål) borte mot Fløya i 2008. Etter avsluttet sesong 2009 hadde Finskud scoret syv toppseriemål på to sesonger med relativt beskjeden spilletid. 

Dette forandret seg noe i 2010, da Finskud ble mer brukt etter at Røa hadde mistet flere spillere. Finskud var fortsatt ofte innbytter, men hun var innpå i 25 av 33 kamper. Finskud markerte seg også i cupfinalen, da hun scoret det første av Røas syv mål mot Trondheims-Ørn ved å stupheade inn en hodepasning fra Stine Andreassen. Finskud hadde også flere andre kvalifiserte angrep i cupfinalen, og var med på oppbygningen av 2-0 (lurte offsidefellen til Ørn) og 3-0 (tredje sist på ballen i et svært hurtig angrep).

Finskud ble skadet i sesongoppkjøringen til 2011-sesongen, og var skadet hele sesongen. I 2012-sesongen har Finskud begynt å komme tilbake, men fått lite spilletid.

Referanser
----------

1. ↑   Soccerdonna, Soccerdonna spiller-ID 4447, besøkt 9. oktober 2017[Hentet fra Wikidata]
2. ↑  Fu/Vos hjemmeside Arkivert 14. desember 2009 hos Wayback Machine.
3. ↑  Røa satser ungt[*død lenke*]
4. ↑  Ada Finskud sin første scoring i Toppserien Arkivert 17. juni 2008 hos Wayback Machine. - NTG Kongsvingers hjemmeside.

Viktig å gi noe tilbake - dynamitegirls.no 23. oktober 2012, hentet 23. oktober 2012. Dersom annet ikke står, er informasjon hentet herfra.

Eksterne lenker
---------------

* (no) Ada Finskud – Norges Fotballforbund Rediger på Wikidata

* (de) Ada Finskud – Soccerdonna Rediger på Wikidata
Hokuspokus"Hokuspokus" et vanlig usagn når man f.eks skal trylle frem en kanin fra en flosshatt
**Hokuspokus** eller **hokus pokus** er en trylleformel som brukes av magikere og tryllekunstnere. Ordet kan også brukes om selve tryllekunstene, om triksene og knepene og kan i vid forstand bety narrestreker, lureri, svindel og bedrag.  I Norge har uttrykket vært brukt i litt forskjellige former siden 1600-tallet. Ordet har gjerne tillegget «filiokus» og brukes da som uhøytidelig trylleformel i en tryllekunst, gjerne når noe forvandles, i formen «hokus pokus filiokus!»

Etymologi
---------

Det egentlige opphavet til uttrykket er uklart. Mest trolig er det en forvrengning av ordene i innstiftelsesordene i den eukaristiske bønn i den katolske nattverden som på latin lyder: *hoc (enim) est corpus (meum)*, det vil si «dette er mitt legeme». Ordet *filiokus* kommer da fra den nikensk-konstantinopelitanske trosbekjennelse, der det var strid mellom katolske og ortodokse teologer om berettigelsen av det vestkirkelige tilføyelse av ordet *filioque*, om Den hellige ånd (- *utgått fra Faderen*, eller *utgått fra Faderen og Sønnen* («filioque» = «og Sønnen»). Denne diskusjonen ble kalt filioque-striden*.* 

Ettersom uttrykket først er belagt i protestantiske land i århundret etter reformasjonen, var det sannsynligvis ment nedsettende om det katolske nattverdssyn (at nattverdselementene ved disse ord opphører å være brød (eller vin) og blir substantielt til kristi legeme (og blod).

I den katolske messen tolkes ordene slik at forvandlingen av brødet og vinen skjer når ordene uttales. I magien brukes ordene også i forbindelse med forvandling, for eksempel når en tryllestav blir til et lommetørkle. Det er vel kjent at magi slik gjenbruker kristne symboler i endret form. Dette taler for at de første som brukte ordene magisk hadde en viss forståelse av ordenes funksjon.

Uttrykket kan også være en imitasjon av et uttrykk som høres ut som lærd latin, men som er uten mening. For mange har de i hvert fall fungert slik.

Annet
-----

Hokuspokus er også brukt som tittel på bøker, låter og annet, deriblant Gunilla Bergströms barnebok *Hokus Pokus Alfons Åberg!* fra 1987 og Kurt Vonneguts *Hocus Pocus* fra 1990.

Se også
-------

* Trylleformel
* Abrakadabra
* Simsalabim
* Shazam

Eksterne lenker
---------------

* Oppslagsordet «Hokus pokus» i *Ordbog over det danske sprog 1700-1950* (ordbakgrunn og bruk på dansk)
* Oppslagsordet «Hokus pokus» i *Svenska Akademiens ordbok» (ordbakgrunn og bruk på svensk)*

|  |  |
| --- | --- |
| Oppslagsverk/autoritetsdata | Store Danske Encyklopædi
 |
*Må ikke forveksles med vannpolospilleren Dmitrij Apanasenko.*

**Dmitrij Afanasenko** (født 9. mars 1981) er en belarusisk tidligere skihopper som representerte SC Minsk. Han konkurrerte internasjonalt i årene 1998-2005.

I junior-VM i Saalfelden 1999 ble han nummer 65 av 70 deltakere. Han deltok i universiaden i 2001, 2003 og 2005, og fikk der to av sine tre plasseringer blant de 30 beste i individuelle internasjonale renn, med 17. plass i normalbakken i Zakopane i 2001 og 20. plass i storbakken i Bischofshofen i 2003. Han deltok også i VM i 2001, 2003 og 2005, men kvalifiserte seg ikke for noen av de individuelle hovedrennene. I VM i skiflyging i Planica i 2004 var han på Belarus’ lag som ble sist av 10 lag i lagkonkurransen. Han var også påmeldt til den individuelle konkurransen, men deltok ikke.

Afanasenko greide aldri å bli blant de 30 beste og ta poeng i verken verdenscupen eller kontinentalcupen. Hans eneste tellende resultat i verdenscupen var 74. plass i storbakken i Kuopio 28. november 1999, mens 35. plass i Braunlage 6. februar 1999 var hans beste i kontinentalcupen. I FIS-cupen tok han én gang poeng - 25.-plassen i mellombakken i Bischofshofen 25. september 2005 ga ham 243. plass sammenlagt sesongen 2005/06.

Plasseringer i universiaden:

|  |  |  |  |
| --- | --- | --- | --- |
| År | 2001 | 2003 | 2005 |
| Sted | Zakopane | Bischofshofen/Tarvisio | Innsbruck/Seefeld |
| Stor bakke |  | 20 | 44 |
| Normalbakke | 17 | 32 | 45 |
| Lagkonkurranse | 10 | 9 | 11 |

VM-plasseringer:

|  |  |  |  |
| --- | --- | --- | --- |
| År | 2001 | 2003 | 2005 |
| Sted | Lahtis | Val di Fiemme(Predazzo) | Oberstdorf |
| Stor bakke | q | q | q |
| Normalbakke | q | q | q |
| Lagkonkurransestor bakke |  | 12 | 15 |
| Lagkonkurransenormalbakke |  | Ikke arr. | 13 |

(q = Ikke kvalifisert for hovedrenn.)

Referanser
----------

1. ↑  FIS: Dimitri Afanasenko (hoppresultater, ikke fullstendig, besøkt 24. juni 2017)
2. 1 2 3 4  Adam Kwieciński: Dimitri Afanasenko Arkivert 25. juni 2020 hos Wayback Machine. (hoppresultater, besøkt 24. juni 2017)
3. ↑  Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 (s. 391)

Eksterne lenker
---------------

* (en) Dmitrij Afanasenko – FIS (skihopping) Rediger på Wikidata
**Action-rollespill** eller **action-RPG** er en videospillsjanger. Den inneholder liknende elementer til rollespill, men fokuserer mer på kamper. I et typisk action-rollespill foregår kamper i sanntid og figurenes egenskaper utenfor kampene er ofte forenklet eller fjernet helt. Spilleren må da utføre visse handlinger nøyaktig og til rett tid istedenfor at figurenes egenskaper er avgjørende. Kjente action-rollespillserier er *Diablo*, *Mana* og *Kingdom Hearts*.

Sjangerblanding
---------------

Noen rollespill gjør figurenes egenskaper så uviktige at spillet kan også ses på som et action-eventyrspill, og nyere spill i denne sjangeren (som *Grand Theft Auto IV*) har begynt å innføre rollespillaktige elementer likt et action-rollespill. Action-eventyrspill som ikke har statistikk for figurene (slik som *The Legend of Zelda*-serien minus *Zelda II: The Adventure of Link*) blir også noen ganger kalt action-rollespill, noe som er omdiskutert.

Referanser
----------

1. ↑  Brian Turner (1. juli 2004). «The Action RPG Revolution». Arkivert fra originalen 1. november 2005. Besøkt 25. juli 2008.
2. ↑  «Zelda Is NOT An RPG». Game Design Novice. Arkivert fra originalen 19. juli 2008. Besøkt 25. juli 2008.

Eksterne lenker
---------------

* *Artikkelen har ingen egenskaper for offisielle lenker i Wikidata*

Portal: Videospill
***La Dura Dura*** («Den harde harde») er en sportsklatrerute i Oliana i Catalonia, Spania. Den ble førstebesteget av den tsjekkiske klatreren Adam Ondra 7. februar 2013, og gitt graden 9b+, på det tidspunktet regnet som verdens vanskeligste sportsklatrerute. Ruta ble repetert av den amerikanske klatreren Chris Sharma én måned senere. Sharma bekreftet graden på ruta, noe som gjorde *La Dura Dura* til verdens første repeterte, dvs. besteget av flere enn én klatrer, og bekreftede 9b+.

Bestigningen av *La Dura Dura* ble kjent i klatreverdenen på grunn av den vennlige «konkurransen» mellom Ondra og Sharma under øvingen på ruta. *La Dura Dura* ble opprinnelig boltet av Sharma i 2009, men gitt opp som for hard. Ondra, som hadde etablert verdens første 9b+ i 2012, *Change* i Flatanger, gjorde *La Dura Dura* til sitt neste mål, noe som inspirerte Sharma til igjen å prøve på en bestigning. Sammen og hver for seg jobbet de på ruta i halvannet år fram til bestigningene i 2013, og utvekslet løsninger på de mange krevende sekvensene med hverandre underveis.

På tross av at *Change* og *La Dura Dura* har samme grad, regner Ondra ruta i Oliana til å være et hakk hardere enn *Change*. Fram til Ondra førstebesteg *Silence* i Flatanger høsten 2017, ble *La Dura Dura* regnet som verdens hardeste rute.

I juni 2022 ble flere av klatrerutene i Oliana ødelagt av skogbrann i området under klippen. Det er uklart i hvor stor grad brannen har endret steinen og takene på *La Dura Dura*.

Referanser
----------

1. ↑  «Arkivert kopi». Arkivert fra originalen 28. august 2013. Besøkt 7. september 2018.
2. ↑  «Arkivert kopi». Arkivert fra originalen 7. september 2018. Besøkt 7. september 2018.
3. ↑
**Substantia nigra** (Latin: "den svarte substans") eller locus niger er et heterogent område i mesencephalon, som adskiller pes fra tegmentum, og er en viktig del av basalgangliene. Den består av to markant forskjellige områder, *pars compacta* og tilliggende områder med dopaminerge nevroner, og en annen gruppe som utgjøres av *pars reticulata* og *pars lateralis*. Den siste gruppen, sammen med globus pallidus utgjør kjernen i basalgangliene.
Selv om anatomien er intrikat og knyttet til hverandre, er de to gruppene anatomisk og funksjonelt adskillelige.

Pars compacta og andre dopaminerge grupper
------------------------------------------

### Anatomi

Pars compacta inneholder nevroner som hos mennesket har fargen sort, p.g.a. pigment nevromelanin som tiltar med alderen. Denne pigmenteringen kan ses som en distinkt svart stripe i hjernesnitt, og er opphavet til navnet som er gitt til dette området i hjernen. Nevronene i dette området har spesielt lange og tykke dendritter (François et al.).

Referanser
----------

Se også
-------

* Basalgangliene
* Hjernestammen
* Pedunculus cerebri
* Mesencephalon

Eksterne lenker
---------------

* University of Wisconsin
* Diagram at uni-tuebingen.de

|  |  |
| --- | --- |
| Oppslagsverk/autoritetsdata | Encyclopædia Britannica
 |
**City Football Group**  (CFG) er et holdingselskap som administrerer fotballklubber. Konsernet eies av tre organisasjoner; hvorav 78% er majoritetseid av Abu Dhabi United Group (ADUG), 10% av det amerikanske firmaet Silver Lake og 12% av de kinesiske firmaene China Media Capital og CITIC Capital.

Gruppen hentet navnet sitt fra Manchester City, flaggskipets fotballklubb og fungerer som klubbens morselskap. CFG eier også eierandeler i klubber i USA, Australia, India, Japan, Spania, Uruguay, Kina, Belgia og Frankrike.

Historie
--------

City Football Group ble grunnlagt i 2013, og er realiseringen av en forretningsvisjon av tidligere Barcelonas økonomivisepresident Ferran Soriano. 
Soriano unnfanget først idealet om en global fotballenhet mens han var i den katalanske klubben, og begynte med etableringen av Barca-merkede utenlandske akademier.

Soriano kontaktet Major Leagues fotballkommissær Don Garber om å opprette en Barcelona-merket MLS-franchise, og paret kom så langt som å se på flere steder for å plassere laget,
men til slutt ble disse planene lagt på is da Soriano og syv andre medlemmer av Barcelonas styre valgte å trekke seg i protest mot daværende president Joan Laportas ledelse.

  

Etter fire års pause fra fotball-ledelse ble Soriano ansatt i slutten av 2012 for å erstatte Garry Cook som administrerende direktør i Manchester City etter sistnevntes fratredelse.
Soriano gjenopplivet sine ambisjoner om å skape en global fotballforretningsenhet, og begynte med å gjenoppta dialogene med Garber. Diskusjonene deres resulterte i kunngjøringen av New York City FC 

I prosessen med å administrere opprettelsen av andre fotballag ble City Football Group opprettet, designet for å være holdingselskapet som både Manchester City og NYCFC tilhørte. CFG ekspanderte i begynnelsen av 2014 da det inngikk et samarbeid med den Australske Rugby League klubben Melbourne Storm for å kjøpe en kontrollerende eierandel i A-League-franchisen Melbourne Heart for 12 millioner australske dollar.

Klubben ville deretter bli omdøpt til Melbourne City FC og klubblogoen ble endret som en del av CFGs tidlige forsøk på å synligjøre investeringene deres med Manchester City som merkevare. 
Klubbens farger ble også bli endret til himmelblå med deres rød- og -hvite striper beholdt som bortefarger.

CFG eide fotballklubber
-----------------------

  
Englands flagg Manchester City
  
Englands flagg Manchester City Women
  
USAs flagg New York City FC
  
Australias flagg Melbourne City FC
  
Australias flagg Melbourne City Youth
  
Australias flagg Melbourne City Women
  
Japans flagg Yokohama F. Marinos
  
Uruguays flagg Montevideo City Torque
  
Spanias flagg Girona 
  
Spanias flagg Girona B
  
Spanias flagg Girona FC Femení A
  
Spanias flagg Girona FC Femení B
  
Kinas flagg Sichuan Jiuniu
  
Indias flagg Mumbai City FC
  
Indias flagg Mumbai City FC Reserve 
  
Belgias flagg Lommel SK
  
Frankrikes flagg ES Troyes AC
  
Frankrikes flagg ES Troyes AC Reserves
  
Frankrikes flagg ES Troyes ACC Féminine

Referanser
----------

1. 1 2 3   www.sportcal.com[Hentet fra Wikidata]
2. ↑   Companies House foretaks-ID 08355862[Hentet fra Wikidata]
**Sigmund Meieran** (født 20. januar 1920 i Oslo, død 17. februar 2013 i Los Angeles) var en norsk elektroingeniør og flynavigatør under andre verdenskrig.

Bakgrunn
--------

Sigmund Meierans foreldre var Moritz (født 1881 i Polen) og Rosa Meieranovski (født 1880 i Vilnius) som innvandret til Norge i 1900-1902.

Meieran utdannet seg til elektroingeniør ved Ohio State University og ved University of Michigan, og arbeidet senere blant annet for Boeing i Seattle og Lockheed i Santa Cruz (California).

Snublestein til minne om niesen Ellinor som ble drept i Auschwitz 5 år gammel

Andre verdenskrig
-----------------

Snublestein i Rosenborggata (Oslo) til minne om broren Jacob Bernhard Meiran.
I april 1940 ble Meieran uten militær trening utrustet og sendt i kamp mot invasjonsstyrkene i Valdres. Han rømte deretter til Sverige og via Sovjetunionen og Japan kom han seg til USA. Han ble opplært til flynavigatør i «Little Norway» ved Toronto. Meieran ble sendt til England og deltok i åtte bombetokt over Tyskland.

På det siste toktet ble flyet skutt ned og Meieran landet med fallskjerm i sjøen utenfor Nederland der han kom seg utmattet i land. Han satt 19 måneder i tysk krigsfangenskap og forsøkte å rømme seks ganger. Han ble befridd fra krigsfangeleiren Stalag XI-B ved Bremen av britiske styrker 19. april 1945.

Hans foreldre, broren Charles, og niesen Ellinor ble deportert og drept i Auschwitz desember 1942; broren Jacob Bernhard Meiran ble drept i Auschwitz i februar eller mars 1943. Broren Charles tjenestegjorde i luftvernet og ble tatt til fange da tyske styrker inntok Oslo. Broren John overlevde og deltok i politistyrkene i Sverige.

Meieran ble tildelt krigsmedaljen.

|  |  |
| --- | --- |
| Utmerkelser

|  |
| --- |
| Krigsmedaljen |

 |

Referanser
----------

1. 1 2   www.mylife.com[Hentet fra Wikidata]
2. ↑  «Månedens gjenstand i september | Jødisk Museum». *jodiskmuseumoslo.no*. Arkivert fra originalen 4. mars 2016. Besøkt 11. desember 2016.
3. 1 2 3 4  Christensen og Moland: Myter om krigen i Norge 1940-1945. Nova Forlag, 2011.
4. 1 2 3 4 5  *Våre falne: 1939-1945*. Oslo: Grøndahl. 1950. s. 258.
5. 1 2  *Studentene fra 1939: biografiske opplysninger, statistikk og artikler samlet til 25 års jubileet 1964*. Oslo: Bokkomiteen for studentene fra 1939. 1964.
6. 1 2 3  «Arkivert kopi». Arkivert fra originalen 4. oktober 2015. Besøkt 3. oktober 2015.
7. 1 2 3  Wold, Ragnar (1990). *Slik fikk vi vinger: en beretning om opplæringen av luftpersonell i Canada 1940-45*. Norbok. ISBN 8251799791.

Portal: Andre verdenskrig
**Godt Brød** er en norsk kjede av økologiske bakeverksteder med utsalg i en rekke norske byer. Godt brød har en rekke brødsorter, også glutenfritt brød, småbakst, kaker og boller. I tillegg produserer et av bakeverkstedene i Stavanger ulike typer av tørrvarer som sendes ut til hele kjeden.

Historie
--------

Det første bakeverkstedet åpnet i Bergen 4. desember 1995.

På den tiden da det første utsalget åpnet, var de siste håndverksbakerne i ferd med å gi opp, og industribakerne i ferd med å overta hele brødmarkedet.

Godt Brød har tjue bakeverksteder spredt rundt i landet. I tillegg til dette eier Godt Brød også en Bakemobil som brukes ved spesielle arrangementer som festivaler.

Økologi
-------

Godt Brød i Vestre Torvgate i Bergen.
Godt Brød er underlagt Debios kontrollordninger, og virksomheten har pr. 27. januar 2009 godkjenning for «Produksjon og markedsføring av salgsprodukter», samt en rekke økologiske produkter.

Priser og utmerkelser
---------------------

* Matprisen 2019 "Årets storkjøkken"

Referanser
----------

1. ↑  «Smakfull kamp i bakerklær». Besøkt 27.01.2009.
2. ↑  «Bakeverksted.no». Besøkt 26.01.2009.
3. ↑  «Kontakt». *www.godtbrod.no*. Besøkt 18. desember 2018.
4. ↑  «Rapport 1.1: Bekreftelse på økologikontroll.». Besøkt 27.01.2009. [*død lenke*]
5. ↑  «Vinnere 2019». *Matprisen*. Besøkt 7. august 2023.

Eksterne lenker
---------------

* Godtbrod.no
* BA: «Smakfull kamp i bakerklær»

|  |  |
| --- | --- |
| Oppslagsverk/autoritetsdata | Brønnøysundregistrene
 |
Biskop **Pjotr** (i verden *Viktor Petrovitsj **Karpusjuk***; født 5. januar 1959 i Brest i Hviterussisk SSR i Sovjetunionen, død 6. juni 2020 i Belarus) var biskop i det belarusiske eksarkat i den russisk-ortodokse kirke.

Liv og virke
------------

### Bakgrunn

Etter å ha fullført sin obligatoriske militærtjeneste i 1977–1979 begyntehan ved Moskva teologiske seminar. Etter eksamen i 1982 begynte han å studere ved Moskva teologiske akademi. I 1986 ble han uteksaminert med den akademiske tittelen kandidat for teologiske vitenskaper. Mens han fortsatt studerte, 18. mars 1982, avla han sine evige løfter med navnet Pjotr, og 23. april samme år ble han hierodiakon. 

### Prest

Han ble ordinert til prest 15. april 1989, og samme år ble han gjort til igumen. I 1990 ble han promovert til rang av arkimandritt. Han bodde i Troitse-Sergijeva Lavra, hvor han utførte plikter som kasserer. Fra 1992 var han kapellan i kvinneklosteret til *Korsets opphøyelse* i Domodedovskij-distriktet i Moskva-regionen. 

Han døde i juni 2020 av covid-19.

### Biskop

Han ble i den ortodokse katedral i Vitsebsk den 24. juli 1992 gjort til biskop av Turau og Mazyr sør i Belarus. I 2004 ble han overført til eparkiet Bobrujsk-Osipovice.

Etter ett år i eparkiet fjernet den russiske ortodokse kirkes hellige synode ham fra embetet og beordret ham midlertidig til å bo i Det hellige treenighetskloster i Vitsebsk. Til slutt, i april 2006, ble det besluttet å gjøre ham til biskopvikar for Vitsebsk og Orsja.

I 2013 ble han overført til eparkiet Novogrodek og Lidska som hjelpebiskop med tittelen biskop av Smorgon.

Referanser
----------

1. 1 2  Преставился ко Господу схиепископ Дятловский Петр patriarchia.r, 6. juni 2020, lest 18. februar 2021
Fredrikstad domkirke
**Fredrikstad domkirke prestegjeld**, inntil 1968 **Vestre Fredrikstad prestegjeld**, var et prestegjeld tilhørende Fredrikstad domprosti i Borg bispedømme i Den norske kirke. Det omfattet de "nye" bydelene av Fredrikstad, beliggende vest for Glomma, og hovedkirken var Vestre Fredrikstad kirke, som fra opprettelsen av Borg bispedømme i 1968 er Fredrikstad domkirke.

Fredrikstad domkirke prestegjeld og dets sogn er nå en del av Fredrikstad kirkelige fellesråd underlagt Fredrikstad domprosti.

Historikk
---------

Byen Fredrikstad ble grunnlagt i 1567, etter at Sarpsborg nok en gang var herjet og brent av svenskene tidligere samme år. De eldste bydelene, som nå er Gamlebyen lå på Glommas østre bredd. Som en følge av byens vekst, ble Glemminge sogn på Glommas vestre (nordre) bredd, overført fra Tune prestegjeld til Fredrikstad prestegjeld i 1685.

I 1867 ble de bynære områdene i *Forstaden* overført fra Glemmen til Fredrikstad by. Denne *Forstaden* ble etterhvert benevnt *Vestre Fredrikstad*.

Ved kgl.res. av 14. oktober 1882 ble Fredrikstad prestegjeld avviklet og delt i tre, gjeldende fra 1. januar 1883:

* Østre Fredrikstad
* Vestre Fredrikstad
* Glemmen prestegjeld

Fra opprettelsen av Borg bispedømme i 1969, ved delingen av Oslo bispedømme, ble Vestre Fredrikstad kirke benevnt *Fredrikstad domkirke* og Vestre Fredrikstad prestegjeld gitt navnet *Fredrikstad domkirke prestegjeld*.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter
----------

Prestegjeldet hadde ved sin avvikling følgende menigheter:

* Fredrikstad domkirke

Referanser
----------

1. ↑  Kaurel, Finn (1986). *Fredrikstad byleksikon*. Møklegaards tr.
2. ↑  Historikk for prestegjeld og sogn i Østfold
3. ↑  Endringer i gravferdsloven og kirkeloven - Rundskriv 20.12.2011. regjeringen.no
4. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
En **advokatfullmektig** er en lærlingstilling til å bli advokat. Advokatfullmektig har juridisk embetseksamen (cand.jur. eller master i rettsvitenskap), men har ikke fått advokatbevilling. For å være advokatfullmektig må en være ansatt i et advokatfirma.

Fullmektigen er ansatt av en advokat som er fullmektigens prinsipal. Fullmektigen opptrer på vegne av prinsipalen og yter rettshjelp i vedkommendes navn. For at en advokatfullmektig skal kunne opptre som sådan, på vegne av sin prinsipal, må vedkommende være autorisert for prinsipalen av Tilsynsrådet for advokatvirksomhet, jf. domstolloven § 223 annet ledd. Foruten bestått juridisk embetseksamen kreves det politiattest for å godtgjøre at vedkommende har ført en hederlig vandel. Det må heller ikke foreligge forhold som etter domstolloven § 230 fører til at en autorisasjon vil bli satt ut av kraft eller kalt tilbake. 

Dersom man har vært advokatfullmektig i to år kan man få egen advokatbevilling, forutsatt at man oppfyller visse lovbestemte krav til praksis for domstolene (har prosedert et visst antall saker, i utgangspunktet tre sivilrettslige saker), og gjennomfører og består det såkalte *advokatkurset* med avsluttende eksamen. Fullmektigperioden er ment som en læretid hvor fullmektigen skal dyktiggjøre seg for å utøve advokatvirksomhet. Fullmektigen skal i denne tiden lære litt om de forskjellige sider ved advokatgjerningen, blant annet ansvarsregler, regnskapsregler, etiske regler mv. Praksis som advokatfullmektig skal derfor utføres under prinsipalens kontroll og instruksjon.

Referanser
----------

1. ↑  «Advokatfullmektig». *www.domstol.no* **(norsk)**. Besøkt 1. august 2023.
2. ↑  «Lov om domstolene (domstolloven) - Lovdata». *lovdata.no*. Besøkt 1. august 2023.

Eksterne lenker
---------------

* utdanning.no Yrkesbeskrivelse for advokat
**Dalet** (også stavet **dāleth**, **daleth** eller **daled**) er den fjerde bokstaven i mange semittiske språk, inkludert fønisk, arameisk, hebraisk **ד**, syrisk **ܕ** og arabisk dāl '**ﺩ** (i abjadi-rekkefølge; 8. i moderne rekkefølge).

Hebraisk Daleth
---------------

| Dalet |
| --- |
|  |
| Det hebraiske alfabetet |
| א | ב | ג | ד | ה | ו | ז |
| ח | ט | י | כ | ל | מ | נ |
| ס | ע | פ | צ | ק | ר | ש |
| ת |
| Form i slutten av ord |
| ך | ם | ן | ף | ץ |   |   |

Denne bokstavens navn er *Daleth* ifølge gammel hebraisk uttale, og *dalet* ifølge moderne israelsk hebraisk, selv om *dales* blir brukt av mange askenasiske jøder og *daleth* av noen jøder med bakgrunn i midtøsten.

Lydverdien til dálet er i utgangspunktet stemt dental lukkelyd når den har dagésj, og bokstaven blir da gjerne transkribert som «dd» eller «d». En dálet uten dagésj kan uttales enten som «d» (vanlig blant de fleste europeiske sefarder, alle askenaser og i moderne israelsk hebraisk) eller som en stemt dental frikativ (blant mizrahím og enkelte sefarder). Dálet har tallverdien fire.
**Basefarm AS** var et norsk aksjeselskap etablert i 2000 og en europeisk driftsleverandør av IT-løsninger. Selskapet ble i 2018 kjøpt opp av Orange og er fra 2022 innlemmet som en del av Orange Business Services som inngår i den globale telekommunikasjonsoperatøren Orange Group. Basefarm hadde over 500 ansatte, og leverte tjenester innenfor områdene sky, datasenter, sikkerhet og big data. 

Hovedkontoret lå i Nydalen i Oslo, og selskapet hadde også kontorer i Stockholm, Amsterdam, Berlin, Frankfurt og Wien. 

Fredrik Ohlsén har vært selskapets konsernsjef siden 2017. Basefarm Norge hadde i 2017 en total omsetning på 560 MNOK, EBITDA (resultat før avskrivninger og finans) på 152 MNOK og 272 ansatte.

Historie
--------

I 2000 sluttet Viksaas og 7 kolleger i it-selskapet Infostream ASP og etablerte Basefarm. Schibsted gikk inn som den dominerende eieren 1. oktober 2000.. 

Infostream ble i mai 2004 kjøpt av Telecomputing for 19 millioner kroner og endret navn til Telecomputing IS. I oktober 2006 kjøpte Basefarm Telecomputing IS for 40 millioner kroner. Reiten & Co kjøpte Schibsted sin andel på 69,4 prosent av Basefarm i 2009 for 130 millioner kroner. I 2011 kjøpte Basefarm nettdriftsselskapet Webdeal. Basefarm og Webdeal hadde i 2010 en samlet omsetning på omtrent 295 millioner kroner og til sammen 215 ansatte.

WebDeal AS som var en norsk leverandør av hostingtjenester ble i 2011 fusjonert inn i Basefarm AS.

20. mars 2012 hadde Basefarm en særlig publisert hendelse da en frem til da en teknisk feil førte til utlevering av feil personinformasjon.

I juli 2018 kjøpte Orange 100% av aksjene i Basefarm Holding for 350 millioner euro og er nåværende eier.

I september 2022 ble Basefarm fusjonert inn i merkevaren Orange Business Service - senere omdøpt til Orange Business.

Referanser
----------

1. ↑   www.digi.no[Hentet fra Wikidata]
2. ↑
3. ↑
4. ↑  «Arkivert kopi». Arkivert fra originalen 30. november 2018. Besøkt 30. november 2018.
5. ↑  Infostreams ASP-ledere rømmer selskapet[*død lenke*] - digi.no (besøkt 7. november 2013)
6. 1 2  Sikter mot skyene Arkivert 9. desember 2012 hos Wayback Machine. - Dagens IT (besøkt 7. november 2013)
7. ↑  Schibsted inn i Basefarm[*død lenke*] - digi.no (besøkt 7.november)
8. ↑  InfoStream kjøper SOL System for 82,5 millioner[*død lenke*] - digi.no (besøkt 7. november 2013)
9. ↑  Basefarm kjøper av Telecomputing Arkivert 10. august 2022 hos Wayback Machine. - idg.no (besøkt 7.november 2013)
10. ↑  Basefarm solgt for 130 millioner Arkivert 15. august 2011 hos Wayback Machine. - idg.no (besøkt 7. november 2013)
11. ↑  Jørgenrud, Marius (22. februar 2011). «Basefarm kjøper Webdeal». *Digi.no* **(norsk)**. Besøkt 27. januar 2019.
12. ↑   - tu.no (besøkt 7.november 2013)

Eksterne lenker
---------------

* Firmaets nettsted

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Elizabeth J. Magie Phillips** (1866–1948) var en amerikansk spilldesigner, forfatter og feminist. Hun er skaperen av brettspillet «The Landlord's Game», som tjente som forløperen til dagens Monopol.

Liv og virke
------------

Elizabeth J. Magie ble født den 9. mai 1866 i Macomb i Illinois i USA. Hennes far var James Magie, en avisutgiver og abolisjonist som følge Abraham Lincoln på hans politiske reiser i Illinois. I begynnelsen av 1880-årene jobbet hun som stenograf og var også involvert i å skrive historier, dikt, skuespill og ingeniørarbeid. Hun jobbet også som reporter i 1906.

Hun skapte et brettspill som gjenspeilet hennes politiske synspunkter basert på teoriene til Henry George. «The Landlord's Game» hadde i utgangspunktet to sett med regler: en anti-monopolversjon, der alle ble belønnet når formuen økte, og en monopolversjon, der målet var individuell opphopning av formue og konkurs av motstandere. Hennes intensjon var å demonstrere den moralske overlegenheten til samarbeid over konkurranse. Den 5. januar 1904 tildelte det amerikanske patent- og varemerkekontoret henne Patent nr. 748,626 for dette spillet.

I 1910 giftet hun seg med Albert Phillips, og sammen flyttet de til USAs østkyst. I 1924 patenterte de en modifisert versjon av spillet og fikk Patent nr. 1,509,312. Ettersom det opprinnelige patentet hadde utløpt i 1921, ble dette sett på som et forsøk på å gjenvinne kontrollen over spillet, som hadde blitt populært blant studenter.

I 1932 kjøpte Parker Brothers, som utga Monopoly, patentene hennes for 500 dollar.

Hennes bidrag til opprettelsen av Monopoly ble oppdaget ved en tilfeldighet da økonomiprofessor Ralph Anspach i 1973 startet en langvarig rettssak mot Parker Brothers over spillet hans «Anti-Monopoly». Under rettssaken oppdaget han Magie's patenter.

Magie døde den 2. mars 1948 i Arlington County i Virginia.

Referanser
----------

1. 1 2   MAK, PLWABN-ID 9810595566805606[Hentet fra Wikidata]
2. ↑   Find a Grave, Find a Grave 100848078, besøkt 7. august 2023[Hentet fra Wikidata]
3. 1 2  Pilon, Mary (13. februar 2015). «Monopoly’s Inventor: The Progressive Who Didn’t Pass ‘Go’». *The New York Times* **(engelsk)**. ISSN 0362-4331. Besøkt 6. august 2023.
4. 1 2  «The True History of the Monopoly Game». *www.henrygeorge.org*. Besøkt 6. august 2023.
5. ↑  «Game-board». US748626A. 5. januar 1904. Besøkt 6. august 2023.
6. ↑  Magie, Phillips Elizabeth (23. september 1924). «Game board». US1509312A. Besøkt 6. august 2023.

Eksterne lenker
---------------

* (en) Elizabeth Magie – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN
 |
***Osmopleura*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende
--------

En ganske stor (ca. 28 millimeter), avlang, fint hårete, brokete farget trebukk. Antennene er nokså korte, rundt halvparten av kroppslengden. Hode og pronotum er blankt svarte med hvite striper. Pronotum er litt bredere enn langt, med rundede sider. Dekkvingene er avmalnende bakover, tilspissede bak, brubnrøde bortsett fra midtpartiet innerst ved sømmen som er avgrenset av en lengderibbe og brunsvart. Beina er forholdsvis korte. Undersiden er blankt svart med flekker av lys bestøvning på sidene.

Levevis
-------

Arten er knyttet til palmer, særlig til arten "cabbage palm" (*Sabal palmetto*), men kan trolig også utnytte slektninger av denne. Arten finnes i områder dominert av denne palmen og furutrær. De voksne billene er aktive i mai-juni. Om de blir forstyrret, slipper de seg ned på bakken og ligger stille med buken i været. Det har blitt foreslått at undersiden ligner på noen gravevepser og slik kan gi arten noe beskyttelse.

Utbredelse
----------

Arten lever i det sørøstlige USA (Texas, Georgia og Florida).

Systematisk inndeling
---------------------

 Arten er knyttet til palmen *Sabal palmetto*
**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien trebukker, Cerambycidae Latreille, 1802
					- Underfamilien tømmerbukker, Cerambycinae Latreille, 1802
						* Stammen Agallissini LeConte, 1873
							+ Slekten ***Osmopleura*** Linsley, 1964
								- *Osmopleura chamaeropis* (Horn, 1893)

Kilder
------

* Nettside om arten
* Liste over slektene
* Katalog med utbredelsesdata Arkivert 2. desember 2016 hos Wayback Machine.

Eksterne lenker
---------------

* (en) *Osmopleura* i Encyclopedia of Life Rediger på Wikidata

* (en) *Osmopleura* i Global Biodiversity Information Facility Rediger på Wikidata

* (en) *Osmopleura* hos ITIS Rediger på Wikidata

* (en) *Osmopleura* hos NCBI Rediger på Wikidata

* (en) *Kategori:Osmopleura* – bilder, video eller lyd på Wikimedia Commons Rediger på Wikidata

* *Osmopleura* – detaljert informasjon på Wikispecies Rediger på Wikidata
Mardalsfossen - med «turistvannføring»
**Mardøla-aksjonen** var flere mindre aksjoner mot kraftutbygging sommeren 1970 i Eikesdal i Møre og Romsdal, i fjellheimen mellom Nesset kommune og Rauma kommune. Aksjonen var en viktig symbolhendelse for betydningen av å ta vare på urørt natur. Aksjonen ble særlig kjent på grunn av den høye Mardalsfossen i Eikesdal, som skulle legges i rør.

Mardøla-aksjonen var den første aksjonen Samarbeidsgruppene for Natur- og Miljøvern tok ansvar for. Dette var en ideologisk begrunnet, ikke-voldelig direkte aksjon, noe som gjorde den enestående i sin tid. I aksjonene ble det tatt i bruk sivil ulydighet som middel i motstand mot kraftutbygging, noe som var nytt i Norge. Lederne for aksjonen ble fjernet av politiet etter at det ble organisert en leir ved anleggsveiens trasé. Blant de flere hundre aksjonistene var flere kjente personer, blant annet filosofene Arne Næss og Sigmund Kvaløy Sætreng så vel som politikeren Odd Einar Dørum. Aksjonen ble støttet av lokalbefolkningen i Eikesdal og Eresfjord. Men aksjonistene måtte trekke seg tilbake etter trusler fra andre romsdalinger, særlig var det motstand i Rauma kommune som ville få inntekter av kraftutbyggingen.

Det ble utbygging av vassdraget og Mardalsfossen er tørrlagt det meste av året. Bare noen uker i turistsesongen hver sommer slippes 2 m³ pr. sekund vann i fossen. Den gamle vassføringen kunne være vesentlig større - 40 m³ pr. sekund var ikke uvanlig i snøsmeltinga.

Protester mot utbygging av vannkraft var mye av grunnlaget for å bygge opp en slagkraftig natur- og miljøvernsbevegelse i Norge.

Etter Mardøla-aksjonen ble det laget en film, *Kampen om Mardøla*, og det ble skrevet flere bøker.

Litteratur
----------

* Alnæs, Finn: *Svart snø eller samvern : dokumentarbok fra en brytningstid*, Oslo 1976.
* Gleditsch, Nils Petter: *Mardøla-aksjonen*, Oslo 1971.
* Grepstad, Jon: *Mardøla. Dokumentasjon og perspektiv*, Oslo 1971.
* Kvaløy, Sigmund: «Fra kraftrom til elvetid. To kulturer på norsk jord.» i Kjell Haagensen og Atle Midtun: *Kraftutbygging, konflikt og aksjoner*, Oslo 1984.
* Persen, Åsne Berre og Johansen, Jørgen: *Den nødvendige ulydigheten*, Oslo 1998.
* Reed, Peter: *Wisdom in the Open Air. The Norwegian Roots of Deep Ecology*, Minnesota 1993.

|  |  |
| --- | --- |
| Oppslagsverk/autoritetsdata | Store norske leksikon
 |